alexandrainst/scandi-wiki huggingface dataset:
The Shining (kvikmynd)

The Shining er hryllingsmynd frá árinu 1980. Myndin er leikstýrð af Stanley Kubrick og styðst við skáldsögu Stephen King, The Shining, sem kom út árið 1977 og heitir á íslensku Duld. Faðirinn (Jack Nicholson) er rithöfundur með ritstíflu sem gerist umsjónarmaður glæsilegs fjallahótels, og með honum koma kona hans (Shelly Duvall) og sonur. Áður en vetrardvöl þeirra á hótelinu hefst segir eigandi staðarins föðurnum sögu um fyrrverandi umsjónarmanninn sem vann þar nokkrum árum áður og gekk gjörsamlega af göflunum (vegna einhverra dularfullra ástæðna) og framdi sjálfsmorð (eftir að hafa myrt konu sína og tvíburadætur sínar tvær). Föðurnum er þó sama og tekur vinnuna. Góðhjartaður svartur maður sem vinnur sem kokkur hótelsins kynnist litla syninum og segir honum að þeir eigi sameinlegt yfirnáttúrulegan hæfileika sem heitir Shining (skyggnigáfa), sem gerir það nefnilega að verkum að þeir geta deilt hugsunum sínum hvor með öðrum án þess að mæla nokkurt orð, enda geta þeir séð ýmislegt ósjáanlegt o.þ.h. Einnig bannar svarti maðurinn stráknum að fara í eitt herbergi (en hann fer samt á endanum inn). Faðirinn, sem var einu sinni áfengissjúklingur og beitti því son sinn ofbeldi, dettur í það vegna innilokunarkenndar og kynnist draug bresks þjóns sem sannfærir hann um það að það þurfi að leiðrétta fjölskylduna. Það kemur varla á óvart að ekki skuli líða á löngu þar til allt fer úrskeiðis vegna þessara óhugnanlegu hluta.

Tenglar 

 

Breskar kvikmyndir
Bandarískar kvikmyndir
Miguel Ángel Asturias

Miguel Ángel Asturias (19. október 1899 – 9. júní 1974) var gvatemalískur rithöfundur og sendiherra. Hann hlaut Nóbelsverðlaunin í bókmenntum árið 1967.

Verk Asturias 
 Arquitectura de la vida nueva (1928) 
 Leyendas de Guatemala (1930)
 Leyenda del Cadejo
 Leyenda de la Tatuana
 Sonetos (1936)
 El señor Presidente ("Forseti lýðveldisins" í þýðingu Hannesar Sigfússonar) (1946)
 Hombres de maíz (1949)
 "The Banana Trilogy"
 Viento fuerte (1950)
 El papa verde (1954)
 Los ojos de los enterrados (1960)
 Carta Aérea a mis amigos de América (1952) 
 Week-end en Guatemala (1956)
 El alhajadito (1961)
 Mulata de tal (1963)
 Rumania, su nueva imagen (1964)
 Latinoamérica y otros ensayos (1968)
 Malandrón (1969)
 Viernes de Dolores (1972) 
 América, fábula de fábulas (1972) 
 Sociología guatemalteco (1977) 
 Tres de cuatro soles (1977)

Tenglar 
 Mikjáll Engill Asturias; Thor Vilhjálmsson skrifar um Miguel Ángel Asturias (1. grein); grein í Lesbók Morgunblaðsins, 1967
 Mikjáll Engill Asturias; um Miguel Ángel Asturias (2. grein); grein í Lesbók Morgunblaðsins 1968
Verk Asturias
 Johndel; birtist í Lesbók Morgunblaðsins 1971

Gvatemalskir rithöfundar
Handhafar bókmenntaverðlauna Nóbels
Nadine Gordimer

Nadine Gordimer (20. nóvember 1923 - 13. júlí 2014) var suður-afrískur rithöfundur og pólitískur aðgerðastefnusinni. Bækur Gordimer fjalla fyrst og fremst um siðferðilega þætti samfélagsins og málefni kynþáttanna, einkum áhrif aðskilnaðarstefnunnar í Suður-Afríku á samfélagið. Hún hlaut Nóbelsverðlaunin í bókmenntum árið 1991.

Tenglar 
 Engisprettan; smásaga; birtist í Lesbók Morgunblaðsins 1966

Handhafar bókmenntaverðlauna Nóbels
Gordimer, Nadine
Lófótur

Lófótur (eða hesthali) (fræðiheiti: Hippuris vulgaris) er vatnajurt sem vex út í grunnu vatni, en teygir sig töluvert hátt upp úr vatninu. Dökkgrænn holur stöngullinn er þéttsettur kransstæðum blöðum. Hæð stöngulsins fer eftir vatnsdýpinu, og getur verið 20 til 70 cm hár. Örsmá blómin standa í blaðöxlunum. Lófótur vex líka stundum í mýrum og fenjum, einkum þar sem vatn flýtur yfir. Lófótur blómgast í júlí. 

Græðisúruætt
Slý

Slý (að minnsta kosti í Kelduhverfi einnig nefnt slafak) er almennt nafn á grænum, slepjulegum vatnagróðri, sem einkum samanstendur af þráðlaga grænþörungum. Margar hverjar eru aðeins nefndar á latínu, en ættkvíslin Tetraspora hefur verið nefnd lækjagörn á íslensku. Sú tegund er mjög algeng, einkanlega í ám og lækjum með lindarvatni, eins og er t.d. í gjánum í Þingvallahrauni. Lækjagarnirnar geta orðið nokkra metra langar og liðast til í straumnum ef einhver er. 

Vatnagróður
Svartösp

Svartösp (fræðiheiti: Populus nigra) er tré af asparætt sem á uppruna sinn að rekja til Evrópu og suðvestur Asíu. Svartöspin getur orðið allt að 30-40 metra há.

Tilvísanir

Víðisætt
Lauftré
Aspir
Blæösp

Blæösp (fræðiheiti: Populus tremula) er tré af víðisætt, en heimkynni hennar er Mið- og Norður-Evrópa og Asía. Íslenska blæöspin hefur fundist villt á sex stöðum á landinu. Erlendis getur blæösp orðið 10-25 metra há, en er hæst 13 metra á Íslandi. Vegna beitar vex hún þar oftast sem runni sem vex út frá rótarskotum, einkum í móum og kjarrlendi. Laufblöðin eru stilklöng og breytileg í laginu á sömu plöntunni, oft kringlótt eða egglaga. Fullorðin tré mynda mörg rótarskot með tímanum.

Blæöspin er hægvaxta tré sem þrífst best á hlýjum og skjólsömum stöðum í vel ræstum og sendnum jarðvegi og virðist þola illa samkeppni við öflugan grasvöxt.

Súlublæösp (P. tremula erecta) er mjótt afbrigði hennar sem fannst í Suður-Svíþjóð og er notað sem skrauttré víða.

Blæösp er skyld hinni norð-amerísku nöturösp (P. tremuloides).

Tenglar 
Skógræktin - Blæösp
 Blæöspin; grein í Lesbók Morgunblaðsins 1954
 Flóra Íslands - Blæösp

Tilvísanir

Víðisætt
Lauftré
Plöntur á Íslandi
Aspir
Map24

Map24 er vefsíða sem bauð uppá ókeypis aðgang að landakortum. Hún var í eigu Mapsolute og var keyrð á forritinu MapTP þangað til Nokia yfirtók félagið 2007. Vefsíða Map24 bendir nú á kortagrunn Nokia. Á síðunni er hægt að finna kort af næstum öllum löndum heimsins með upplýsingar um götuheiti, háa upplausn af gervihnattamyndum og fleira. Kortaupplýsingar um Ísland á Map24 er eitt það besta sem til finnst á netinu með áður óþekkta upplausn á gervihnattamyndum sem og mjög nákvæmar upplýsingar um götur, vegi og um 28.000 örnefni, bæði innan- og utanbæjar. Þessar upplýsingar koma frá Loftmyndum ehf, sem hefur starfað við upplýsingasöfnun frá árinu 1996.

Tenglar
 Map24.com 

Vefsíður
Prófastur

Prófastur er yfirprestur í prófastsdæmi, en orðið getur einnig átt við yfirmann stúdentagarða. Lundinn hefur einnig verið nefndur prófastur, vegna þess hvernig hann gengur, og einnig viss tegund af fatahengjum, þ.e.a.s. súla með uglum á.

Tengt efni 
 Dómprófastur
 Prófastsdæmi

Heimild 
 

szl:Farorz
Prófbók

Prófbók er bók sem verkefni, próf og einkunnir nemenda eru færðar í.

Heimild
Ritrýni

Ritrýni er það ferli að að bera fræðileg ritverk höfundar undir sérfræðinga á viðeigandi sviði áður en það er gefið út. Ritrýni er form af jafningjamati. Mikilvægt er að nafnleyndar sé gætt í þessu ferli — bæði er höfundur ritverksins sem rýna skal ónafngreindur og eins eru ritrýnendur ónafngreindir. Þannig vita ritrýnendur ekki hver höfundur ritverksins er né heldur veit höfundur frá hverjum athugasemdir sem honum gætu borist eru.

Ritstjórar fræðitímarita styðjast einkum við ritrýni til þess að velja greinar í tímaritið. Ritrýninni er ætlað að tryggja að ritverk standist fræðilegar kröfur og að ákvarðanir um útgáfu byggist einungis á verðleikum ritverksins. Innan fræðasamfélagsins eru tímarit sem eru ekki ritrýnd gjarnan talin óáreiðanlegri en þau sem eru ritrýnd. 

Á endanum er ritstjóri tímarits ábyrgur fyrir því að efni sem valið er til birtingar standist fræðilegar kröfur enda þótt höfundurinn beri einn ábyrgð á innihaldinu. Þegar ritstjóri vísar handriti til ritrýnanda mælir ritrýnandinn yfirleitt með því:
 að handritið sé samþykkt,
 að handritið sé samþykkt ef höfundur lagfærir það á einhvern tiltekinn máta,
 að handritinu sé hafnað en ritstjóri hvetji þó til að það sé endurbætt og sent inn að nýju síðar,
 að handritinu sé hafnað.

Venjulega er hver grein send til tveggja eða þriggja ritrýnenda. Ritrýni er venjulega ekki launuð.

Tengt efni 
 Jafningjamat

Útgáfa fræðirita
Vísindi
Jason Priestley

Jason Bradford Priestley (f. 28. ágúst 1969 í Vancouver í Kanada) er kanadískur leikari og leikstjóri. Hann er aðallega þekktur fyrir leik sinn í hinum vinsælu sjónvarpsþáttum Beverly Hills 90210 þar sem hann lék persónuna Brandon Walsh. Hann hefur verið tvígiftur en núverandi kona hans er Naomi Lowde Priestley og eiga þau saman eina dóttur Ashlee Petersen.

Kvikmynda- og sjónvarpsþáttaferill 
 The Boy Who Could Fly (1986)
 Watchers (1988)
 Nowhere to Run (1989)
 Beverly Hills 90210 (1990)
 Tombstone (1993)
 Calendar Girl (1993)
 Coldblooded (1995)
 Hacks (1997)
 What I Like About You (1997)
 Love and Death on Long Island (1997)
 Conversations in Limbo (1998)
 The Thin Pink Line (1998)
 Choose Life (1999)
 The Highwayman (1999)
 Standing on Fishes (1999)
 Eye of the Beholder (1999)
 Dill Scallion (1999)
 Zigs (2000)
 The Fourth Angel (2001)
 Darkness Falling (2002)
 Fancy Dancing (2002)
 Time of the Wolf (2002)
 Cover Story (2002)
 Cherish (2002)
 Warning: Parental Advisory (2002)
 Die, Mommie, Die! (2003)
 Sleep Murder (2003)
 Going The Distance (2004)
 Hot Tamale (2005)
 Above and Beyond (2005)
 Love Monkey (2006)
 The Lady in Question is Charles Busch (2006)
 Everest '82 (2007)
 The Screwfly Solution (2007)

Kanadískir leikarar
Science

Science er tímarit um vísindi sem bandarísku vísindasamtökin American Association for the Advancement of Science [hér eftir AAAS] gefa út. Það kom fyrst út árið 1880 og er talið vera eitt af virtustu tímaritum sinnar tegundar í heiminum. Tímaritið er ritrýnt. Það kemur út vikulega í um 130.000 eintaka upplagi. Tímaritið er aðgengilegt á mörgum bókasöfnum víða um heim og í netáskrift. Talið er að lesendur blaðsins séu um ein milljón. Höfuðstöðvar Science eru í Washington, D.C. í Bandaríkjunum en tímaritið hefur einnig skrifstofu í Cambridge á Englandi.

Tímaritið leggur áherslu á að birta mikilvægar frumlegar rannsóknir og gagnrýni á öllum sviðum raunvísinda en þar að auki birtir tímaritið fréttir sem tengjast vísindum, álitsgreinar um vísindastefnu og annað efni sem tengist tækni og vísindum. Ólíkt flestum tímaritum um vísindi, sem eru sérhæfð á einhverju tiltekni sviði vísindanna, en líkt og meginkeppinautur tímaritsins, Nature, fjallar Science um allar greinar raunvísindanna. Samt sem áður er áhersla lögð á líffræði og önnur lífvísindi vegna tilurðar líftækniiðnaðarins og erfðafræðinnar undanfarna áratugi.

Enda þótt AAAS gefi tímaritið út er aðild að samtökunum ekki skilyrði fyrir útgáfu í Science. Tímaritið birtir greinar eftir vísindamenn frá öllum heimshornum. Mikil samkeppni er um að fá birta grein í Science, innan við 10% innsendra greina eru birtar en allar rannsóknargreinar eru ritrýndar fyrir birtingu.

Blaðamaðurinn John Michaels stofnaði Science í New York borg árið 1880. Hann naut til þess fjárhagsstuðnings frá Thomasi Edison og síðar Alexander Graham Bell. Útgáfan átti í fyrstu erfitt uppdráttar og í mars 1882 var útgáfunni hætt. Samuel Hubbard Scudder endurreistu útgáfu tímaritsins ári síðar. Árið 1894 átti tímaritið enn á ný í fjárhagserfiðleikum og var selt sálfræðingnum James McKeen Cattell fyrir 500 dollara. Samkvæmt samkomulagi Cattells og ritara AAAS, Leland O. Howard, var Science tímarit AAAS árið 1900. 

Á fyrri hluta 20. aldar birtust ýmsar mikilvægar greinar í Science, þ.á m. greinar eftir Thomas Hunt Morgan, Albert Einstein og Edwin Hubble. Að Cattell látnum árið 1944 eignaðist AAAS tímaritið.

Philip Hauge Abelson var ritstjóri tímaritsins frá 1962 til 1984. Í ritstjórnartíð hans var ritrýningarferlið endurbætt. Á þessum tíma birtust m.a. greinar um Apollo-áætlunina og nokkrar af fyrstu greinunum um alnæmi.

Tilvísanir 

Tímarit um vísindi
Nature

Nature er alhliða tímarit () um vísindi og meðal virtustu tímarita sinnar tegundar í heiminum. Það kom fyrst út 4. nóvember 1869. Ólíkt flestum vísindatímaritum, sem fjalla um ákveðin svið vísindanna, en líkt og meginkeppinauturinn, þ.e. tímaritið Science, fjallar Nature um allar greinar raunvísindanna. Tímaritið kemur út vikulega og er ritrýnt.

Markhópur tímaritsins er einkum vísindamenn en samantektir og fylgigreinar gera margar greinar tímaritsins skiljanlegar upplýstum almenningi sem og vísindamönnum sem starfa í öðrum greinum vísindanna. Tímaritið birtir einnig fréttir tengdar vísindum, álitsgreinar og greinar um vísindasiðfræði.

Tengill
 Nature.com

Mikilvægar greinar
Margar mikilvægar greinar hafa birst í Nature. Eftirfarandi er úrval mikilvægra greina sem birtust fyrst í Nature og höfðu allar mikil áhrif. (Greinarnar eru í aldursröð frá elstu til yngstu.)

Tímarit um vísindi
.ky

.ky er þjóðarlén Caymaneyja.

Tenglar 
 Whois upplýsingar hjá IANA

ky

sv:Toppdomän#K
.ck

.ck er þjóðarlén í Cookseyjum.

Tenglar 
 Whois upplýsingar hjá IANA

ck

sv:Toppdomän#C
.ph

.ph er þjóðarlén í Filippseyjum.

Tenglar 
 Whois upplýsingar hjá IANA

ph

sv:Toppdomän#P
Fleygbogi

Fleygbogi (oft nefndur parabóla) er eitt keilusniðanna og notað til að lýsa ferli fallsins  þar sem  er fallsbreytan og ,  og  stuðlarnir og  er ekki núll.

Heimildir

Tengt efni

 Annars stigs jafna

Fallafræði
Teri Hatcher

Teri Lynn Hatcher (fædd 8. desember 1964 í Palo Alto) er bandarísk leikkona sem er best þekkt sem Susan Mayer í Aðþrengdum eiginkonum og Paris Carver í James Bond kvikmyndinni Tomorrow Never Dies. Hún vann Golden Globe verðlaunin fyrir hlutverk sitt í Aðþrengdum eiginkonum 2005. Það sama ár vann hún SAG-verðlaunin var einnig tilnefnd til Emmy-verðlauna, en verðlaunin fóru til meðleikkonu og góðrar vinkonu, Felicity Huffman.

Æska 
Teri fæddist í Palo Alto í Kaliforníu og er dóttir Esther tölvuforritara, og Owens W. Hatcher, kjarnorku-eðlisfræðings og rafmagnsverkfræðings. Faðir Teri er af velskum ættum og móðir hennar er hálf sýrlensk og hálf frönsk/þýsk. Teri ólst upp í Sunnyvale, í Kaliforníu. Hún æfði ballet í San Juan dansskólanum í Los Altos. Stærsta hlutverk hennar var aðal fljúgandi apinn í Galdrakarlinum í Oz. Sem einkabarn, gekk hún í Mango grunnskólann, Fremont menntaskólann og De Anza háskólann í Cupertino. Hún lærði bæði stærðfræði og verkfræði.

Í mars 2006 greindi Teri frá því í Vanity Fair að hún var kynferðislega misnotuð frá fimm ára aldri af Richar Hayes Stone, manni sem var giftur frænku hennar, sem skildi seinna við hann. Foreldrar hennar vissu ekki af misnotkuninni þá. Árið 2002 aðstoðaði hún saksóknara í Santa Clara-sýslu við rannsókn þeirra á Stone eftir nýlegt afbrot hans sem leiddi til þess að kvenkynsfórnarlamb hans undir 14 ára aldri framdi sjálfsmorð. Stone játaði fjögur kynferðisbrot á börnum og var dæmdur í 14 ára fangelsi. Í viðtali sem kom í Vanity Fair, sagðist Teri hafa sagt saksóknurunum frá misnotkuninni á sér vegna þess að hún gat ekki hætt að hugsa um 14 ára stelpuna sem skaut sig, og óttaðist að Stone myndi sleppa við sannfæringu. Stone dó úr ristilskrabbameini 19. ágúst 2008 eftir að hafa setið inni í sex ár.

Ferill 
Teri lærði leiklist í Bandaríska listaskólanum. Eitt af fyrstu störfunum hennar (árið 1984) var sem NFL-deildar klappstýra með 49ers frá San Francisco. Á þessum tíma lék hún einnig eina af hafmeyjunum í sjónvarpsþáttaröðinni The Love Boat í síðustu þáttaröðinni. Eitt af fyrstu stóru hlutverkunum hennar var Penny Parker, sem var vinur hetju Richards Dean Anderson í sjónvarpsþáttaröðinni MacGyver á árunum 1986 til 1989.

Teri landaði aukahlutverki sem fréttamaður á Daily Planet, Lois Lane (á móti Dean Cain) í Lois & Clark: Nýju ævintýri Súpermans frá 1993 til 1997. Þegar vinsældir þáttarins voru mestar árið 1985, var mynd af Teri vafinni inni í skikkju Súpermans halað niður á netinu 20.000 sinnum. Þetta er frábær mynd sagði hún við Entertainment Weekly. Ekkert sérstaklega af því að ég er á henni. Hún er bara töff''.

Bandarískir leikarar
.fk

.fk er þjóðarlén Falklandseyja.

Tenglar 
 Whois upplýsingar hjá IANA

fk

sv:Toppdomän#F
.fm

.fm er þjóðarlén Míkrónesíu.

Tenglar 
 Whois upplýsingar hjá IANA

fm

sv:Toppdomän#F
Halle Berry

Halle Maria Berry (fædd 14. ágúst 1966 í Cleveland) er bandarísk leikkona. Hún hlaut óskarsverðlaun árið 2002 fyrir hlutverk sitt í myndinni Monster's Ball. Hún er eina blökkukonan sem hlotið hefur óskarsverðlaun fyrir bestu leikkonu í aðalhlutverki.

Kvikmyndir

Tenglar 
 

Bandarískir leikarar
Óskarsverðlaunahafar í flokki bestu leikkonu í aðalhlutverki
Ingrid Bergman

Ingrid Bergman (fædd 29. ágúst 1915 í Stokkhólmi - d. 29. ágúst 1982 í London ) var sænsk leikkona.

Tengill 
 Ingrid Bergman  í IMDB

Óskarsverðlaunahafar í flokki bestu leikkonu í aðalhlutverki
Óskarsverðlaunahafar í flokki bestu leikkonu í aukahlutverki
Sænskir leikarar
Wentworth Miller

Wentworth Earl Miller (f. 2. júní 1972 í Chipping Norton, England) er ensk-bandarískur leikari.

Bandarískir leikarar
Enskir leikarar
Framboð og eftirspurn

Í hagfræði er framboð og eftirspurn hugtak sem notað er til að lýsa breytingum hlutfallslega á milli hugsanlegra kaupanda og seljanda. Þ.e.a.s. ef fleiri vilja kaupa tiltekna vöru og ekki er til nóg af henni til að anna eftirspurn hækkar verðið, og ef meira er til af tiltekinni vöru en sótt er eftir þá lækkar verðið. 

Hagfræði
Húð

Húðin er stærsta líffærið í þekjukerfinu. Hún skiptist í þunna húðþekju úr þekjufrumum og hinsvega þykkari leðurhúð úr bandvef sem saman vernda undirliggjandi vöðva og líffæri. Yfirborðshúð húðþekjunnar eru dauðar frumur úr hyrni sem flagna af jafnóðum og nýjar frumur myndast. Leðurhúðin hýsir meðal annars æðar, taugaenda skyntaugunga, svitakirtla, fitukirtla og hársekki. Húðin gegnir ýmsum tilgangi svo sem draga úr rakatapi líkamans og hitastjórn með svitakirtlum auk þess að hýsa fjölda skynfruma og verja hann gegn áverkum.

Þekjukerfið
Bruce Willis

Walter Bruce Willis (f. 19. mars 1955), best þekktur sem Bruce Willis, er bandarískur leikari og söngvari. Frami hans hófst seint á 9. áratugnum og varð hann þekktur helst fyrir hlutverk sitt sem John McClane í Die Hard-kvikmyndunum. Willis hefur unnið fjölda verðlauna á ferli sínum og hefur sýnt stuðning við bandaríska herinn.

Ævi

Á sínum ungu árum 
Willis fæddist í Idar-Oberstein, Þýskalandi. Faðir hans, David Willis, var bandarískur hermaður við störf í herstöðinni í Idar-Oberstein. Móðir hans, Marlene, var þýsk og starfaði í banka. Willis var elstur fjögurra barna Marlene og David Willis. Árið 1957 var föður hans sagt upp störfum hjá hernum og fjölskyldan flutti til Penns Grove í New Jersey. Árið 1971 skildu foreldrar hans. Á sínum yngri árum stamaði Willis mikið, en hann átti auðvelt með að vera á sviði og náði þannig smám saman að sigrast á vandamálinu.

Leiðin til frama 
Eftir að Willis flutti til Kaliforníu tók hann áheyrnarprufu í nokkrum sjónvarpsþáttum. Hann fékk hlutverk David Addison Jr. í sjónvarpsþáttunum Moonlighting (1985-1989).

Die Hard kom út 1988 og sló óvænt í gegn. Willis lék hlutverk John McClane sem er aðalpersóna myndarinnar. Willis lék í öllum áhættuatriðum myndarinnar. Tekjur myndarinnar námu $138,708,852 Vegna vinsælda hafa verið gefnar út 3 framhaldsmyndir: Die Hard 2, Die Hard with a Vengeance og Live Free or Die Hard.

Einkalíf
Willis var giftur Demi Moore í 13 ár, því sambandi lauk árið 2000. Hann eignaðist með henni þrjár dætur. Með seinni eiginkonu sinni Emmu Heming eignaðist hann tvær dætur.

Árið 2022 greindist Willis með málstol. Í kjölfarið ákvað hann að hætta að leika.

Ferill

Sem leikari

Sem tónlistarmaður 
 The Return of Bruno, 1987, Razor & Tie.
 If It Don't Kill You, It Just Makes You Stronger, 1989, Motown / Pgd.
 Classic Bruce Willis: The Universal Masters Collection, 2001, Polygram Int'l.

Tilvísanir

Tenglar 
 

Bandarískir leikarar
Die Hard 4.0

Die Hard 4.0 (nefnd Live Free or Die Hard í Norður-Ameríku) er fjórða kvikmyndin í Die Hard kvikmyndaseríunni.

Með hlutverk John McClane, aðalpersónu myndarinnar, fer Bruce Willis rétt eins og í hinum myndunum þremur. Die Hard 4.0 gerist 19 árum eftir fyrstu Die Hard kvikmyndina, og nú tekst John McClane á við hryðjuverkamenn sem ætla að gereyða netkerfi Bandaríkjanna. 

Myndin byggir á blaðagreinnni A Farewell to Arms (Vopnin kvödd) eftir John Carlin, sem birtist í tímaritinu Wired árið 1997.

Leikarar 
 Bruce Willis sem John McClane
 Justin Long sem Matt Farrell
 Timothy Olyphant sem Thomas Gabriel
 Cliff Curtis sem Bowman
 Maggie Q sem Mai Linh
 Mary Elizabeth Winstead sem Lucy McClane
 Tim Russ sem Agent Summers
 Kevin Smith sem Warlock/Freddie
 Christina Chang sem Taylor
 Yorgo Constantine sem Russo
 Andrew Friedman sem Casper
 Sung Kang sem Raj
 Matt O'Leary sem Clay
 Cyril Raffaelli sem Rand
 Jonathan Sadowski sem Trey

Tilvísanir

Tenglar 
 

Bandarískar kvikmyndir
Fredrik Reinfeldt

John Fredrik Reinfeldt (f. 4. ágúst 1965) er sænskur stjórnmálamaður og hagfræðingur. Hann er fyrrverandi formaður Sænska hægriflokksins og fyrrverandi forsætisráðherra Svíþjóðar.

Tengt efni 

 Listi yfir forsætisráðherra Svíþjóðar

Forsætisráðherrar Svíþjóðar
Forsetar evrópska ráðsins
Tónakvartettinn og Grettir Björnsson - Svífur um mar

Tónakvartettinn og Grettir Björnsson  er 45 snúninga hljómplata gefin út af SG - hljómplötum árið 1969. 
Á henni flytja Tónakvartettinn og Grettir Björnsson fjögur lög. Ljósmynd á framhlið tók Þorsteinn Gíslason, skipstjóri.

Lagalisti  
 Svífur um mar - Lag - texti: Stig Olin — Friðrik A. Friðriksson 
 Kostervalsinn - Lag - texti: D. Hellström — Baldur Pálmason
 Ég kveð - Lag - texti: Sænskt alþýðulag — Iðunn Steinsdóttir
 Stýrimannavalsinn - Lag - texti: Markussen —  Iðunn Steinsdóttir

Textabrot af bakhlið plötuumslags

Endurútgáfa 2003
Þessi plata er sú eina sem ekki var endurútgefin á geislaplötunni Tónakvartetinn frá Húsavík - Upptökur frá 7. áratugnum árið 2003, sem eftirlifandi meðlimir Tónakvartettsins og ættingjar hinna stóðu fyrir, í tilefni 40 ára afmælis þessa vinsæla kvartetts. 
Var það álit útgefanda að þessi plata, með hljómsveitar undirspili sínu (gítar, harmoniku, trommum og bassa), hefði orðið stílbrot á geislaplötunni, þar sem aðeins voru fyrir mun fleiri lög með píanó undirspili eingöngu. 

SG-hljómplötur
Hljómplötur gefnar út árið 1969
Hljómsveit Þorsteins Guðmundssonar - Bréfið hennar Stínu

Hljómsveit Þorsteins Guðmundssonar er 45 snúninga hljómplata gefin út af SG - hljómplötum árið 1970. 
Á henni flytja Hljómsveit Þorsteins Guðmundssonar fjögur lög.

Lagalisti 
Bréfið hennar Stínu - Lag - texti: Heimir Sindrason - Davíð Stefánsson
Snjómokstur - Lag - texti:  - 
Vakna Dísa - Lag - texti:  - 
Ekkert jafnast á við dans - Lag - texti:  -

Bréfið hennar Stínu 
Ég skrifa þér með blýant, því blek er ekki til,
og blaðið það er krypplað, og ljósið er að deyja.
En þegar þú færð bréfið, þá veistu hvað ég vil,
og veist að ég er heima, og í náttkjól meira að segja.

Ég svík þig ekki vinur og sendi þetta bréf
til að sýna þér að ég er hvorki hrædd við þig né gleymin.
Til að segja, til að segja, til að segja að ég sef,
undir súðinni að norðan, ég er svo voðalega feimin.

Í guðsbænum þú verður að ganga ósköp hljótt,
og gæta vel að öllu, hvort nokkur fer um veginn.
Læðstu inn um hliðið þegar líða fer á nótt,
og læðstu upp að húsinu eldhúsdyramegin.

Beint á móti uppgöngunni eru mínar dyr,
elsku vinur hægt,hægt, svo stiginn ekki braki.
Og þó þú hafir aldrei, aldrei farið þetta fyrr,
þá finn ég að þú kemur, og hlusta bíð og vaki.

Gættu að því að strjúka ekki stafnum þínum við,
og stígðu létt til jarðar og mundu hvað ég segi.
Það iðka sjálfsagt margir þennan ævintýrasið,
sem aldrei geta hist þegar birta fer að degi.

Opnaðu svo hurðina hún er ekki læst,
hægt elsku vinur það er sofið bak við þilið.
Í myrkrinu, í myrkri geta margir draumar ræst,
og mér finnst við líka eiga það skilið.

Ég veit að þú ert góður og gætir vel að þér,
og gengur hægt um dyrnar, farðu helst úr skónum.
Þá er engin hætta, þú mátt trúa mér,
þei, þei, húsið er fullt af gömlum ljónum.

Það grunar engan neitt svona í allra fyrsta sinn,
og engum nema þér skal ég gefa blíðu mína.
Og þó að ég sé feimin, þá veistu vilja minn,
og veist að ég er heima, þín elsku hjartans Stína.

Textabrot af bakhlið plötuumslags 

SG-hljómplötur
Hljómplötur gefnar út árið 1970
Mánar - Einn, tveir, þrír

Mánar er 45 snúninga hljómplata gefin út af SG - hljómplötum árið 1970. 
Á henni flytja Mánar tvö lög.

Lagalisti 
Einn, tveir, þrír 
Útlegð

SG-hljómplötur
Hljómplötur gefnar út árið 1970